cyanic-selkie/wikianc huggingface dataset:
רבקה כרמי
ביוגרפיה
ניהלה את המכון הגנטי במרכז הרפואי-אוניברסיטאי סורוקה, שבמסגרתו הייתה מעורבת במחקרים רבים ובפרויקטים שונים למניעת מחלות תורשתיות בקרב האוכלוסייה הבדואית, לקחה חלק בהקמת יוזמות בתחום הביוטכנולוגיה באוניברסיטת בן-גוריון בנגב, ושימשה כממלאת מקום יו"ר המכון הלאומי לביוטכנולוגיה בנגב. בגיל 45 מונתה לפרופסור מן המניין באוניברסיטת בן-גוריון, מילאה תפקידים שונים בבית הספר לרפואה, בהם סגנית דקאן לענייני סטודנטים. משנת 1995 היא מחזיקת הקתדרה על שם קרן קרייטמן לגנטיקה פדיאטרית. בשנים 2000–2005 שימשה כדקאנית הפקולטה למדעי הבריאות באוניברסיטה, ובמהלכן נבחרה לכהן כיושבת ראש איגוד דקאני בתי הספר לרפואה בישראל, האישה הראשונה שנבחרה לתפקיד זה בישראל (רק חמש שנים מאוחר יותר נבחרה אישה לתפקיד דומה בארצות הברית).
מחקר
מחקריה של פרופ' כרמי התמקדו בעיקר באפיון הביטויים הקליניים והבסיס המולקולרי של מחלות גנטיות בקרב האוכלוסייה הערבית-הבדואית בנגב. לכרמי למעלה מ-150 פרסומים בגנטיקה רפואית. מחקרה כלל זיהוי של 12 גנים חדשים ותיאור של שתי תסמונות חדשות, אחת מהן אף קרויה על שמה - "תסמונת כרמי". פרסומה האקדמי הראשון (1977) תיאר הצטברות פחמן דו-חמצני בעריסות ילודים ומתקני ראש (hoods) לאספקת חמצן לתינוקות, בקשר אפשרי לתופעת המוות בעריסה. פרופ' כרמי הייתה מעורבת בפרויקטים שונים למניעת מחלות תורשתיות בקהילה הבדואית ובפרויקטים לקידום השכלת נשים בקרב אוכלוסייה זו.
כיפת ברזל
ניסויים
ב-6 בינואר 2010 השלימה המערכת ניסוי יירוט מוצלח בדרום ישראל, בו יורט מספר רב של איומים, ובעקבותיו הוחלט שהמערכת בשלה.
הצטיידות
ביולי 2015 סופקה סוללה תשיעית למערכת הביטחון.
כיפת ברזל המשודרגת
במהלך 14 ביולי 2018 ירו ארגוני הטרור הפלסטיניים כ-210 רקטות ופצצות מרגמה, "כיפת ברזל" יירטה כ-50 רקטות ב-96% הצלחה.
העימותים ברצועת עזה 2019
ב-14 במרץ 2019 שיגרו הפלסטינים מרצועת עזה שתי רקטות לעבר תל אביב, "כיפת ברזל" יירטה אחת מהן והשנייה נפלה בשטח פתוח, הירי הזה הביא לפתיחת הסלמת מרץ-אפריל 2019.
בערב 25 בדצמבר בוצע ירי רקטה לעבר אשקלון, במהלך הנאום של ראש הממשלה בנימין נתניהו, הרקטה שנורתה יורטה על ידי "כיפת ברזל".
הפולמוס סביב פיתוח המערכת
בהפעלת המערכת נלקח בחשבון פער העלויות הגבוה - העלות המשוערת של טיל היירוט היא כ־35,000–50,000 דולר, ואילו ייצור של רקטת "קסאם" עולה בין עשרות למאות דולרים; וכן הנזק המשוער מפגיעת רקטה באזור מיושב. על מנת לחסוך בטילי יירוט, מערכת השליטה ובקרה של "כיפת ברזל" אמורה לקבוע מראש אלו רקטות עלולות לפגוע בשטחים מאוכלסים ותיירט רק רקטות המהוות איום.
דעות סביב תפקוד המערכת
בשנת 2014, במהלך מבצע צוק איתן, עמדה המערכת במרכז הסיקור של כל אמצעי התקשורת בישראל ובעולם, כאשר פעם אחר פעם הובאו שידורים ישירים מהשטח המציגים את מופעי היירוט מול הרקטות. הצלחת היירוטים הביאה לחשש מפני "ביטחון יתר" - התחושה כי המערכת מקנה רמת ביטחון גבוהה, גורמת לציבור להפסיק לחשוש מהרקטות, להימנע מכניסה למרחבים מוגנים, ובכך להסתכן בפגיעה של רסיסי הרקטות המתפוצצות. זאת למרות הודעות חוזרות ונשנות של צה"ל כי המערכת השיגה כ-90% הצלחה ביירוט רקטות ולפיכך אינה מספקת ביטחון מושלם.
סטאר אלייאנס
סטאר אלייאנס (באנגלית: Star Alliance) היא ברית חברות תעופה שנוסדה ב-14 במאי 1997. הברית היא הגדולה בעולם, כוללת 27 חברות תעופה ומפעילה 21,200 טיסות מדי יום ל-1,172 יעדים ב-181 ארצות. ברשות חברות התעופה החברות בברית כ-4,025 מטוסים המטיסים יותר מ-627 מיליון נוסעים בשנה.
כיפת ברזל
משתמשים
עד סוף 2020 נמכרו כ-100 יחידות של המכ"ם של כיפת ברזל ברחבי העולם.
נונאטאק סלנה
הנונאטאק ממוקם מערבית למצוק לונאר.
לקריאה נוספת
• David J. Cantrill, Imogen Poole, The Vegetation of Antarctica Through Geological Time, P 171
אריה בירו
תולדותיו
בירו התנדב לפלמ"ח עבר הכשרה כלוחם וקורס מפקדי כיתות. במלחמת העצמאות שירת במחלקת הסיור של הגדוד הרביעי, תחת פיקודו של דוד אלעזר, בגזרות ירושלים והנגב. הוא עבר לשרת בחטיבת גולני ובספטמבר 1949 יצא לקורס קצינים. התנדב ליחידת הצנחנים והיה מראשוני המפקדים ביחידה. הוא השתתף ברבות מפעולות התגמול בהן פיקוד על כוח ה' במבצע כנרת, במבצע שעיר לחטיפת חיילים סורים ובמבצע לולב. במלחמת סיני פיקד על פלוגה ה' בגדוד 890, פלוגה שהורכבה מחניכי קורס מ"כים של הצנחנים, שייטת 13 ובה"ד 4, הכוח בפיקודו השתתף בצניחה ובקרב המיתלה.
מוזיקת ברברשופ
מוזיקת ברברשופ (באנגלית: Barbershop music) הוא סגנון עממי של מוזיקת א-קפלה, המושר ללא ליווי כלי נגינה. הסגנון מאופיין באקורדים מרובעים בטקסטורה מוזיקלית הומופונית בעיקרה. לכל אחד מארבעת הקולות יש תפקיד. הסולן (Lead Singer) שר את המנגינה, הטנור מלווה מעל המנגינה, הבס שר את התווים הנמוכים, והבריטון משלים את האקורד. עיבודי ברברשופ מתאפיינים בהרמוניות צפופות (Close Harmony) - צירופי צלילים במרווחים קטנים, העשויים לעיתים להישמע צורמים מחוץ להקשר ההרמוני.
הרכבי ברברשופ מפורסמים מהעולם:
שועפאט
תקופת מדינת ישראל
במלחמת העצמאות, בתחילת שנת 1948, ניסה עבד אל-קאדר אל-חוסייני לשכנע את התושבים לתקוף את נווה יעקב הסמוכה. תושבי הכפר סירבו מחשש פן יספגו מהלומת נגד שתחריב את כפרם. הם ציינו שיסכימו לתקיפה אם יובטח כי "יהיה כיבוש של ממש". באפריל נכבש הכפר בידי "הגדוד החמישי" בחטיבת הראל של הפלמ"ח במסגרת מבצע יבוסי, אור ל-23 באפריל 1948. הכפר פונה מתושביו וכוח הפלמ"ח החל בפיצוץ בתיו, אולם קיבל הוראה להתפנות ולסגת בשל כישלון הגדוד הרביעי בכיבוש הכפרים הסמוכים בקרב נבי סמואל. ב-13 במאי פונה הכפר בהוראת הלגיון הערבי, כנראה מטעמים צבאיים שהיו קשורים לפלישה המתוכננת.
כפר עבוש
היסטוריה
במפקד 1922 של ארץ ישראל שערכו שלטונות המנדט הבריטי, מנתה אוכלוסיית כפר עבוש 263 מוסלמים. מספר זה גדל במפקד 1931 ל-360 תושבים ב-63 בתים. בסקר הכפרים של 1945 אוכלוסיית כפר אבוש מנתה 480 תושבים, בשטח של כ-4,923 דונם. מתוך שטח זה, 952 דונם היו מטעים וקרקע להשקיה, 1,047 שימשו לגידול דגנים, ואילו 11 דונם היו אדמות בנויות.
בשנת 1961 אוכלוסיית כפר עבוש מנתה 704 תושבים.
חץ (קבוצת כוכבים)
כוכבי הקבוצה
δ בחץ הוא כוכב זוגי במרחק של כ-450 שנות אור המורכב מענק אדום וננס לבן - כחלחל עם בהירות מדרגה 3.7. שלא ניתן להפרידם באמצעות טלסקופ אלא באמצעות מדידות ספקטרוסקופיות בלבד. זהו הכוכב השני בבהירותו בקבוצה.
מיתולוגיה
סיפורים אחרים יחסו את החץ למשימה השישית של הרקולס - חיסול הציפורים הסטימפליות שיוצגו על ידי הקבוצות הסמוכות נשר, נבל וברבור או לחלופין לחץ של הקשת שנורה אל העקרב.
תסאוס
הולדת תסאוס ונעוריו
הבריון האחרון היה פרוקרוסטס מאלאוסיס, שהציע לעוברי האורח את מיטתו. כדי להתאים את גופם למיטה, היה מותחם או מנסר את רגליהם. תסאוס גבר על פרוקרוסטס, אך איננו יודעים אם קיצץ את גופו או האריך אותו על מנת להתאימו למיטה.
מדאה והשור ממרתון / אנדרוגאוס והפאלאנטידים
כאשר נודע למלך מינוס על גורל בנו, אסף את כל אוניותיו ושט אל אתונה. עם שחר, לנוכח אנשי אתונה כולם, דרש מינוס מאייגאוס לתפוס ולהסגיר לידיו את רוצחי בנו, אחרת לא יחוס על העיר. לאייגאוס, שלא ידע מיהם הרוצחים, לא נותרה כל ברירה אלא למסור את אתונה לחסדיו של מינוס. עונשם של האתונאים היה כדלקמן: אחת לשבע שנים (מקץ כל "שנה גדולה") הועלו על סיפונה של אונייה שבעה מן האמיצים שבבחורי אתונה ושבע מן היפות שבעלמותיה והובאו אל כרתים, טרף למינוטאורוס.
פריתואוס / חטיפת הלנה
תסאוס, חוטף נשים נודע, ובן-לווייתו וידיד נפשו פריתואוס ביקשו לקחת להם נשים מבנות זאוס, שכן האחד היה בנו של זאוס והשני בנו של פוסיידון. תסאוס בחר בהלנה, ויחד חטפוה השניים והתכוונו להחזיק בה עד שתגדל ותהיה בשלה לנישואים. פריתואוס בחר בפרספונה. השניים השאירו את הלנה במקום מסתור באַפידְנַאי, בהשגחת אייתרה אמו של תסאוס, וירדו אל עולם השאול, ממלכתם של פרספונה ובעלה האדס.
לוס אלטוס
היסטוריה
כשהתפרקה הפדרציה במלחמת אזרחים, הכריזה לוס אלטוס על הקמת רפובליקה עצמאית. קצאלטננגו ורוב לוס אלטוס הוחזרו לגואטמלה בכוח על ידי צבאו של רפאל קררה ב-1840. ב-2 באפריל 1840 הוצאו רוב פקידי הממשלה המקומית להורג באמצעות כתת-יורים לפי פקודותיו של קררה. תוך ניצול המצב המדיני הבלתי ברור סיפחה מקסיקו חלקים מלוס אלטוס וכיום הם אזור מזרח מדינת צ'יאפס.
קרמבו
שם
בגרמניה נקרא בעבר "Negerkuss" (נֶגֵרְקוּס, קרי: נשיקת הכושי), אך כדי למנוע פגיעה ברגשות הציבור כהה-העור שונה שמו ל־"Schokokuss", קרי: "נשיקת שוקו". בהולנדית השם הוא "נֵחֶרזוּן" (נשיקת הכושי) בהולנד ונֶחֶרִינֶטֶט (שַד הכושית) בפלנדריה. בפינלנד מיוצר ממתק דומה, על ידי חברת Brunberg Oy. שמו של הממתק שונה בשנת 1998 מ-"Neekerinsuuko", "נשיקת הכושי", ל-"Brunbergin suukko", "נשיקת ברונברג". בערבית מדוברת כונה הקרמבו בשם "ראס אל-עבד", כלומר "ראש העבד" (במשתמע האפריקאי, ראו: סחר העבדים האטלנטי), אך גם הוא שונה ל"תרבוש" או "שטאווי". באוסטריה הקרמבו נקרא Schwedenbomben (שְׁוֵדֵנבּוֹמְבֵּן), כלומר "פצצה שוודית".
עלילת בצרה
עלילת בצרה התרחשה בעיר בצרה שבעיראק, בתחומי האימפריה העות'מאנית בעשור האחרון של המאה ה-18 והייתה אירוע יוצא דופן בו יהודים ניהלו עלילת דם כנגד נוצרים והאשימו אותם ברצח יהודי מסיבות דתיות. יש לציין שעד כה לא נמצאו מקורות יהודיים על הפרשה והמידע עליה מבוסס בעיקר על מקורות אירופיים.
העיר בצרה
עיר הנמל בצרה שוכנת בנקודת מעבר חשובה המקשרת את דרכי המסחר היבשתיות והימיות שבין הודו, האימפריה העות'מאנית ואירופה. מיקומה האסטרטגי החשוב משך סוחרים רבים ממעצמות אירופאיות שעסקו בסחר בדים הדורים מזהב וכסף, קפה, תבלינים, מתכות יקרות, יהלומים וסוסים ערבים אצילים. חשיבותה המסחרית הגדולה של העיר הביאה לפתיחת תחנת מסחר ונציגות של חברת הודו המזרחית הבריטית בשנת 1723 וכתוצאה מכך, הפכה בצרה לצומת חשוב המקשר את האימפריה הבריטית עם תת-היבשת ההודית.
פמיניזם
המאות ה־18 וה־19: התפתחות הפמיניזם הליברלי
הסופרת והפילוסופית הבריטית מרי וולסטונקראפט נחשבת לתאורטיקנית הפמיניסטית הבריטית הראשונה ולאחת מאמהות הפמיניזם הליברלי. היא ידועה בעיקר בזכות ספרה משנת 1792: "A Vindication of the Rights of Woman" ("הגנה על זכויות האישה"), שנכתב בעקבות הצהרת זכויות האדם והאזרח. וולסטונקראפט טענה כי הנשים ראויות לחינוך ההולם את מעמדן בחברה, כי הן חיוניות לאומה כיוון שהן מחנכות את הילדים, וכי הן יכולות להיות "חברות" לבעליהן ולא רק רעיות. במקום להתייחס לנשים כאל קישוט בחברה או כאל רכוש שסוחרים בו בנישואין, טענה וולסטונקראפט כי הן בני אדם הראויות כגברים לאותן זכויות יסוד. היא התנגדה לטענות של רוסו, שרצה למגר את החינוך הנשי. וולסטונקראפט הצהירה כי הסיבה לטיפשותן ולשטחיותן של נשים רבות, לא נבעה כתוצאה ממחסור מולד במוח, אלא מפני שהגברים מנעו מהן גישה לחינוך. לפיכך התייחסו אל הנשים הללו כאל "חיות מחמד" וכאל "צעצועים".
פרמטר
פרמטר הוא מונח מתמטי מתחום האלגברה הבסיסית המבטא כמות אשר גודלה המספרי איננו ידוע במסגרת הביטוי המסוים בו היא מופיעה, אך ניתן להתייחס אליה כאל ידועה לצרכים חישוביים. כאשר הפרמטר מוחלף במספר, הוא מאפיין בעיה מסוימת וכאשר הוא מופיע באופן סמלי הוא מציין כמות "כללית" כלשהי, בניגוד למשתנה אשר מבטא כמות לא ידועה או משתנה או כמות אשר מציאת ערכה הוא חלק מן הבעיה הנתונה.
רפאל בלומנפלד
פעילות בעקבות השואה
בתאריך 4 יולי 1946 אירע פוגרום קילצה, על רקע הסתה אנטישמית פרועה ועלילת דם. מאות תושבי קילצה צרו על הבית ברחוב פלנטי וטבחו ביהודים שנמצאו במקום. 42 הרוגים ועשרות פצועים היו קציר הדמים של פוגרום זה. רפאל ניפצע בראשו ממהלומת חפץ קהה, איבד את הכרתו, ומאוחר יותר מצא עצמו בערימת גופות. הוא העמיד פני מת על מנת לשרוד. 5 מחניכיו של רפאל נרצחו בפוגרום זה. רפאל אושפז לצורך טיפול רפואי למשך חודשיים.
פועלו בגמלאות
התנדב להנחות דוקטורנטים בבית הספר לחינוך באוניברסיטת תל אביב. לימים הוא עבר עם משפחתו לנס ציונה, שם המשיך בפעילות מתן הרצאות בבתי ספר מקומיים עד יום פטירתו.
אירופלוט
בעלות
ממשלת רוסיה מחזיקה 51.17% מהמניות של החברה. החברה נמצאת ברשימת החברות האסטרטגיות של ממשלת רוסיה, דבר המאפשר החזקות זרות עד ל-49% בלבד. ממשלת רוסיה ממנה את מנכ"ל החברה, כאשר שר התחבורה משמש כיו"ר דירקטוריון החברה.
פעילות החברה בישראל
החברה, יחד עם חברות הבת שלה, מפעילה 46 טיסות שבועיות בין שתי המדינות:
פמיניזם ליברלי
פמיניזם ליברלי הוא זרם בתנועה הפמיניסטית שמקורו בליברליזם. הפמיניזם הליברלי הוא הזרם הראשון בתאוריה הפמיניסטית ואחד המרכזיים בו. הפמיניזם הליברלי מתמקד בשוויון מגדרי באמצעות רפורמות פוליטיות ומשפטיות בדמוקרטיה ליברלית. הוא מדגיש את יכולותן של נשים להשיג שיויון באמצעות פעולות ובחירות שלהן. פמיניסטיות ליברליות מדגישות כי כפיפות נשית מושרשת בתוך מנהגים, אמונות, חוקים וצווים שחוסמים את ההשתלבות של נשים במרחב הציבורי. אולם, פעילות מכוונת של נשים וגברים יכולה להוביל לשינוי המצב הקיים. החתירה לשוויון באמצעות עשייה פוליטית ומשפטית על פי ההשקפה הליברלית, ההגנה והקידום של אוטונומיה אזרחית היא תפקיד השמור למדינה. פמיניסטיות ליברליות טוענות כי המדינה יכולה וצריכה להיות בעלת ברית של תנועת נשים בקידום השוויון הנשי.
התפתחות החשיבה הפמיניסטית הליברלית
מיל וטיילור לא היו מהפכנים אלא רפורמיסטים. שניהם האמינו כי צריך לתת לנשים את האפשרות לעבוד מחוץ לבית. אך, אם הן בוחרות להתחתן ולהביא ילדים זו אחריותן הבלעדית והראשית. טיילור הניחה שנשים משוחררות לא ירצו להקים משפחה. שניהם לא העלו על דעתם את האפשרות שגברים ייקחו חלק בגידול ילדים וניהול הבית.
אחמד קדירוב
הנצחתו
בישראל, נחנך בשנת 2014 מסגד אחמד חאג'י קדירוב באבו גוש והרחוב שבו נמצא המסגד קרוי גם הוא על שמו של קדירוב.
רות נצר
לקריאה נוספת
אשה - שירים ורישומים. ספר שירים מלווה ברישומי נשים. 2003. הוצאת כרמל.
קישורים חיצוניים
מונומנט לאומי (ארצות הברית)
מונומנט לאומי של ארצות הברית (באנגלית: United states National Monument) הוא אזור מוגן בדומה לפארק לאומי של ארצות הברית, אך יכול להיווצר בכל שטח השייך לממשל הפדרלי של ארצות הברית, או הנשלט על ידיו, באמצעות צו נשיאותי. רמת ההגנה הניתנת לאזורים המוכרזים כמונומנט לאומי דומה לרמת ההגנה הניתנת לפארק לאומי, אם כי יש שוני בין הסוכנויות. לשכת ניהול הקרקעות של ארצות הברית מתירה ציד בשטחי המונומנטים הלאומיים בפיקוחה, בעוד ששירות הפארקים הלאומיים אוסר על ציד בשטחי המונומנטים הלאומיים בפיקוחו.
יסמין (אלבום)
הפקה
אחרי מספר שיתופי פעולה פוריים בין איינשטיין לבין המוזיקאים הצעירים שלום חנוך ומיקי גבריאלוב, ששהו באותה התקופה בבריטניה בניסיון להגיע להצלחה בינלאומית, נותר איינשטיין ללא שותף מוזיקלי, עובדה הניכרת היטב באלבום "יסמין". עם זאת, באלבום "יסמין" החל שיתוף הפעולה הפורה בין איינשטיין למוזיקאי שם טוב לוי, שהלחין שניים משירי האלבום. שניהם הפכו עם השנים לקלאסיקות ישראליות: "שיר של אחרי מלחמה" ו"דון קישוט" (שיר שנכתב על אייבי נתן ומלחמתו חסרת הסיכוי להשגת שלום, בהשראת הדמות הספרותית הידועה דון קישוט). שלום חנוך הלחין את השיר "כמה טוב שבאת הביתה" (לעיבוד של יצחק קלפטר) ו"ברלה צא" (שהוקלט בגרסה אינסטרומנטלית שנתיים קודם לכן ומופיע כשיר הנושא באלבום "שבלול"). מיקי גבריאלוב הלחין את השיר "אמא אדמה".
בהקלטות האלבום, שנערכו באולפני קולינור ובאולפני "קול ישראל" בבית המורה בתל אביב, השתתפו להקת הצ'רצ'ילים (שהשתתפו רק בחלק מהשירים, בשל עזיבתם לחו"ל), שמוליק בודגוב, אלי מגן, שם טוב לוי, אלונה טוראל, מורטון קם ואחרים.
האלבום נקרא על שם בתו של איינשטיין שנולדה ב-1971.
הגדעונים (ארגון)
רקע היסטורי להקמת הארגון
המושבה זכרון יעקב הייתה בת טיפוחיו של הברון רוטשילד, והיחס המיוחד והטיפול של הנדיב במושבה זו, אם כי היה רצוף קשיים ואי הבנות, היה אחד מגורמי הרגשת הייחוד שאתם התהלכו בני זכרון יעקב ובגללה זכו לכינוי הלגלגני "נכדי הברון".
מטרות הארגון ופעולותיו
תפקידיהם המעשיים של הגדעונים היו: ניקוי בית העלמין, סידור תעלות המים, חגיגות לכבוד החלוצים הראשונים, קבלות פנים לאורחים נכבדים ובמיוחד קבלת פני הנדיב, קיום ועד השלום ליישוב סכסוכים בין חברי הארגון ועזרה הדדית בעבודה ובמחלה. הגדעונים עסקו גם בענייני הגנה, רכישת נשק והכנת פצצות ולכן התקנות אסרו על פרסום פעולותיה של האגודה. הגדעונים עודדו את חבריהם למלא את חובתם לממשלה ולהתגייס לצבא הטורקי, העמיסו על עצמם את חובת השמירה, אמנם בעיקר כרוכבים לשם ביקורת על שומרים ערבים.
קבוצת הגדעונים בשוני
פקידי יק"א בחרו בצעירי זכרון יעקב לחזק ולעבד את האדמות בשוני. שוני הוא כפר בשטח של רמת הנדיב שנקרא גם "חרבת מיאמאס". חלק מצעירי המושבות לא רצו להמשיך בעבודתם במשקי הוריהם וחיפשו פרנסה ומקום התיישבות, וחלקם רצו להוכיח עצמם בפני הוריהם, בפני בנות המושבה ופועלי העלייה השנייה. יש לראות את הקמת הקבוצה שהתיישבה בשוני כ"קבוצת כיבוש" שנועדה לשרת את מטרות יק"א וגם לענות על מטרות הגדעונים.
אלכסנדר אהרנסון כתב על "הקבוצה בשוני" וסיפר כי בני האיכרים גויסו לצבא ולכן המשיכו לעבוד קבוצת הפועלים, אבל התוצאות לא היו מזהירות ויק"א לא רצתה לחדש את הניסיון שלא עלה יפה. מכיוון שהיה צורך לעבד את האדמה פנתה יק"א אל איכרי זכרון יעקב והחכירה להם את האדמה.
דונה סאמר
שנות ההצלחה והתהילה
בהיותה באירופה פגשה סאמר את המפיקים ג'ורג'ו מורודר ופיטר בלוט. היא הצליחה להשיג חוזה הקלטות בלייבל האירופאי גרובי רקורדס, וב-1974 הוציאה את אלבומה הראשון, Lady of the Night, שהופץ באירופה בלבד. את האלבום הפיקו מורודר ובלוט, שאף כתבו את כל שיריו, והוא היה בסגנון פופ רוק. הסינגל "The Hostage" מתוך האלבום הגיע למקום הראשון בצרפת ובבלגיה ולמקום השני בהולנד.
עלי סופאן
משמש כיום כמנכ"ל קבוצת סופאן ומייסד מרכז סופאן, "ארגון ללא מטרות רווח המוקדש לשמש כמשאב ופורום למחקר, ניתוח ודיאלוג אסטרטגי בנושאי ביטחון גלובליים ואיומים דחופים." סופאן הוא זוכה פרס קנדי לשנת 2018.
קריירת ה-FBI
בשנת 1999 נקרא סופאן לירדן לחקור את מזימת הפצצת המילניום בירדן. כאן גילה קופסת מסמכים שנמסרה על ידי גורמי מודיעין ירדניים לפני החקירה, כשהיא יושבת על רצפת תחנת ה-CIA, שהכילה מפות המראות את אתרי הפצצה. הממצא שלו "הביך את ה-CIA", על פי הפרופיל שלו ב-New Yorker משנת 2006. בשנת 2000 הוא התמנה לחוקר הראשי של הפצצת הצוללת USS Cole. כשניתן לו תעתיק מחקירותיו של פאהד אל-קוזו, הוא הבחין בהתייחסות לאפגני עם רגל אחת בשם "ח'אלד", שהוא זכר כמקור שזוהה שנים קודם לכן בשם וואליד בן עאטש; פרט זה עזר ל-FBI לאתר את עבד אל-רחים אל-נאשירי. בעקבות הפיגועים ב-11 בספטמבר היה סופאן אחד משמונה סוכני ה- FBI שדיברו ערבית, והיחיד בעיר ניו יורק, עמיתים דיווחו שהוא ישב על הרצפה עם חשודים, הציע להם תה והתווכח על דת ופוליטיקה בערבית שוטפת, תוך כדי השגת מידע.
הוטלה עליו משימת "חקירתו האינטנסיבית" של אבו ג'נדל במהלך חמישה ימים בתימן, שבמהלכה מסר ג'נדל את שמותיהם של מספר חברי אל-קאעידה.
גבריאל מימון
ביוגרפיה
בשנת 2006, עם מינויו של אלי ישי לשר המסחר, התעשייה והתעסוקה מונה מימון למנכ"ל המשרד. בשנת 2009 עבר עם ישי למשרד הפנים ומונה למנכ"ל המשרד, וליו"ר המועצה העליונה לתכנון ולבניה.
גינקולוגיה
היסטוריה
הרחם נתפס לעיתים כמקור לתלונות, אשר באים לידי ביטוי בחלקי גוף אחרים.
טיפולים
כמו בכל ההתמחויות הכירורגיות, גינקולוגים יכולים להשתמש בטיפולים או ניתוחים רפואיים (או פעמים רבות בשניהם), בהתאם לאופי הבעיה שבה הם מטפלים. הצוות הרפואי לעיתים קרובות ימליץ על טיפולים תרופתיים סטנדרטיים לפני ולאחר ניתוח, כגון אנטיביוטיקה, תרופות משתנות להורדת לחץ דם או תרופות נגד בחילה. בנוסף, גינקולוגים עושים שימוש תדיר בטיפולי ויסות הורמונים מיוחדים ואמצעי מניעה הורמונליים לטיפול בהפרעות של מערכת המין הנשית, כיוון שהם מגיבים לבלוטת יותרת המוח ו/או אותות האשכים.
נקודת פיתול
דוגמאות
במקרה זה, הנגזרת הראשונה שערכה בנקודה \ x=0 שונה מאפס היא הרביעית, ולכן, הנקודה 0 אינה נקודת פיתול.
דג'מבה
סגנון התיפוף
סגנון התיפוף של הבלט הוא שונה. הכוריאוגרפיה מהוקצעת. ישנה קבוצה גדולה של נגנים הרוקדת בו זמנית בתיאום עם המתופפים, כדי לא לשעמם את הקהל שבא לצפות במופע אך לא מהשתתף בו, הם מנגנים לפעמים מעל ל-30 מקצבים שונים במופע שאורך שעה בלבד (שם). באפריקה, בניגוד למעגלי מתופפים במערב, מספר המתופפים באנסמבל הוא קטן וכך גם מספר המקצבים שהם מנגנים. מספר המשתתפים המינימלי הוא שלושה: סוליסט, נגן ליווי על הג'מבה ותוף דונון.
גן החיות בקלקיליה
אודות
גן החיות הוקם ונחנך בשנת 1986, ביוזמתו של ראש עיריית קלקיליה דאז. מרבית בעלי החיים שבו הגיעו מגני חיות בישראל. עם תחילת האינתיפאדה השנייה בשנת 2000 נאסרה הכניסה למבקרים שאינם מקלקיליה. במהלך שנות פעילות גן החיות נפגעו חלק מהחיות כתוצאה מהסכסוך הישראלי-פלסטיני, למשל זברות שמתו משאיפת גז מדמיע וג'ירף שמת כשנבהל מקול ירי. הווטרינר של גן החיות, ד"ר סמי חאדר, השתמש בידע שלו בפחלוץ לשימור חלק מהחיות.
שאקיל אוניל
לוס אנג'לס לייקרס
בעונת קלע אוניל 28.7 נקודות והוריד 12.7 ריבאונדים בממוצע למשחק, ונבחר שוב לחמישייה הראשונה של העונה, אף שאיבד את תואר ה-MVP לאלן אייברסון. גם בעונה זו הוא הוביל את הלייקרס לזכייה באליפות לאחר ניצחון 1–4 על פילדלפיה 76' בסדרת הגמר, שבסיומה זכה פעם נוספת בתואר ה-MVP של הסדרה. בעונת, על אף שממוצעי התפוקה שלו היו נמוכים יותר מאשר בעונות הקודמות, הוא הוביל את הלייקרס לאליפות שלישית ברציפות ושלישית בקריירה שלו. הוא זכה גם בתואר שלישי של ה-MVP של סדרת הגמר, בה הביסה לוס אנג'לס את ניו ג'רזי נטס, ונבחר לחמישיית העונה.
גאוגרפיה תרבותית
הגישה הקלאסית
בשנות החמישים, החלה בארצות הברית מהפיכה בתחום החשיבה הגאוגרפית. חוקרים גאוגרפים הושפעו מיכולת הניבוי והכללה של מדעי הטבע שחדרה גם למדעי החברה וטענו כי גם לגאוגרפיה ישנן יכולות כאלה בתנאי שהיא תוותר על הגישה התיאורית ותראה את הגאוגרפיה החבלית כמטרתה העיקרית. מהפכה חשיבתית (מתחום הפוזיטיביזם) זו שהתבססה על איסוף נתונים ממדידות שונות וניתוחם נקראה "המהפיכה הכמותית", שבה המחקרים בגאוגרפיה אנושית פנו להשתמש בשיטות סטטיסטיות ובמודלים ותאוריות מתחומי מדעי החברה לשם הסבר תופעות קיימות וניבוי התפתחותן במרחב.
גאוגרפיה תרבותית בישראל
בשנות הששים והשבעים של המאה העשרים, נסחף המחקר בגאוגרפיה אנושית בארץ אחרי המהפיכה הכמותית, והתפתחו תחומי מחקר בגאוגרפיה עירונית, כלכלית ופוליטית, תוך התרחקות ממחקרים בנוף התרבותי של הארץ. באותה העת עולה מגמת המחקר בגאוגרפיה היסטורית מייסודו של פרופ' יהושע בן אריה ומילאה במידה מסוימת את החלל שנוצר במחקרי נוף הארץ התרבותי. מחקרים כמו מחקרו של פרופ' יוסי בן-ארצי על המושבה העברית בנוף הארץ, מדגימים התפתחות זו.
סאל"ט
סאל"ט או SALT (ראשי תיבות באנגלית של: Strategic Arms Limitation Talks) היו שיחות בין ברית המועצות וארצות הברית לגבי הגבלת נשק שהובילו לחתימת שני הסכמים, הסכם סאל"ט-1 שנחתם ב-1972 והסכם סאל"ט-2 שנחתם ב-1979.
S&P 500
מרכיבי המדד
מרכיבי המדד נבחרים על ידי ועדה. באופן דומה למדד הדאו ג'ונס, אבל שונה מאחרים כמו Russell 1000, אשר מבוסס על מערכת חוקים.
בסיליוס הראשון, קיסר האימפריה הביזנטית
מגילת אחימעץ
לפי מגילת אחימעץ, אחד מאבות אבותיו, שפטיה בן אמיתי, ריפא את בתו של בסיליוס וכך זכה להציל קהילות יהודי איטליה מגזירותיו. עוד מסופר כי בסיליוס הראשון נקרא בשם הכינוי "פולו" כיוון שנהג לדכא אנשי מרד במכתש הבד בעודם חיים, ועל זה יוסד הפיוט "חשוך השאר מכתשם בבית הבד."
מגדל
אנרגיה פוטנציאלית
העיקרון מנוצל גם בענפי ספורט. בקפיצות סקי משתמשים במגדלים בראש מדרון כמשטח בסיס כדי להגדיל את שיפוע המדרון. בקפיצה למים קופצים לבריכה מפלטפורמה מוגבהת. גם מגדלים המשמשים לקפיצת בסיס מנצלים את אותו העיקרון. גובה המגדל מאפשר לצונחים לחוות נפילה חופשית בעוצמה רבה.
מצוק לונאר
מצוק לונאר (באנגלית: Lunar Crag; מילולית: "מצוק הירח") הוא מצוק, שבראשו פסגת סלע חשופה, ברמת פלאנט שבצד המזרחי של האי אלכסנדר, שבאנטארקטיקה.
המצוק ממוקם בראשו של קרחון פלוטו.
גילוי ומיפוי המצוק
המצוק מופה באמצעות תצלומי אוויר מסוג טרימטרוגון שצולמו על ידי משלחת המחקר האנטארקטית רון, בין השנים 1947–1948, ובאמצעות סקרים על הקרקע שנערכו על ידי סקר שטחי חסות איי פוקלנד בין השנים 1948–1950. המיפוי בוצע על ידי ד. סירל (D. Searle) מסקר שטחי חסות איי פוקלנד, בשנת 1960.
סברבנק
סְבֵּרבַּנְק או סְבֵּר בַּנְק (ברוסית: Сбер Банк, ראשי תיבות של Сберегательный банк תרגום מילולי: בנק החיסכון) הוא הבנק האוניברסלי הגדול ביותר ברוסיה ובמזרח אירופה, עם למעלה מעשרים אלף סניפים ברוסיה. המשרד הראשי ממוקם בסבר סיטי במוסקבה.
נכון לשנת 2014 הבנק דורג בתור הבנק הגדול ביותר ברוסיה ובמזרח אירופה ולבנק השלישי בגודלו באירופה והוא ממוקם במקום 33 בדירוג הבנקים העולמיים.
גאורג, דוכס מקלנבורג
ביוגרפיה
גאורג נולד באורניינבאום, רוסיה, והיה הילד הצעיר והבן היחיד של גאורג אלכסנדר, דוכס מקלנבורג-שטרליץ ואשתו המורגנטית נטליה פיודרובנה ואנלריאסקיה, רוזנת קרלוב, בתו של פיודור ארדאליונוביץ' ואנלריאסקי ומריה פיודורובנה אובארובה, ועם לידתו קיבל את התואר רוזן קרלוב, אותה קיבלה אמו ב-18 במרץ 1890 על ידי דוד בעלה פרידריך וילהלם, הדוכס הגדול של מקלנבורג-שטרליץ. כאשר אביו נפטר בשנת 1909, דודו, קרל מיכאל, דוכס מקלנבורג מונה לאפוטרופוס על גאורג ואחיותיו קתרינה, מריה ונטליה על ידי אדולף פרידריך החמישי, הדוכס הגדול של מקלנבורג-שטרליץ. לאחר מהפכת אוקטובר בשנת 1917 גאורג ומשפחתו ברחו מרוסיה לצרפת, ומשם עברו לגרמניה.
האגף המזרחי של הבית הלבן
היסטוריה
המבנה הנוכחי נבנה בשנת 1942 במהלך מלחמת העולם השנייה על מנת להסוות בניית בונקר השמש מקלט מפני הפצצה אווירית עבור המשפחה הנשיאותית וצוות הבית הלבן. מקלט זה, האמור לעמוד בפני מתקפה אטומית, הוסב ומשמש כיום את מרכז המבצעים הנשיאותי לשעת חירום והוא למעשה חלק ממרתף הבית הלבן.
חיזוי רגשי
הטיית ההשפעה
הטיית ההשפעה היא מושג רחב ומכסה מגוון של טעויות ספציפיות יותר. סיבות להטיית ההשפעה מכילות מכניזמים כמו הזנחה של המערכת החיסונית הרגשית, מוקדיות- אשליית המיקוד (focalism) והבניה שגויה (misconstruals). הטיית ההשפעה בחיזוי רגשי חשובה במיוחדת למומחים בתחום הבריאות, כיוון שהיא משפיעה הן על הציפיות של המטופלים לגבי אירועים רפואיים עתידיים כמו גם על היחסים שבין מטופל-מטפל. (ראה: בריאות).
השפעות הציפיות
ציפיות שעוצבו בעבר יכולות לשנות תגובות רגשיות לאירוע עצמו, בכך שהן נותנות מוטיבציה לאנשים לאשר את חיזויים הראשוני. בדרך זו, הנבואה שמגשימה את עצמה יכולה להוביל לתפיסה של האדם כי הוא חזה את רגשותיו באופן מדויק. תחזיות לא מדויקות יכולות אף להתעצם על ידי השפעות הציפיות. למשל, חוזה שמצפה מסרט להיות מהנה, כאשר בסופו של דבר הוא היה משעמם, יאהב אותו פחות באופן מאשר אדם שלא היו לו ציפיות לגבי אותו הסרט.
באקו
מבנה העיר
באקו היא עיר הבירה הנמוכה בעולם וגובהה 28 מטר מתחת לפני הים.
כלכלה
באקו אירחה את אירוויזיון 2012.
מגדל באקו הוא הבניין הגבוה בעיר ומגיע לגובה של 277 מטר.
קרב ח'ייבר
מלחמותיו של מוחמד
בשנת 626 יצא אחד ממנהיגי מכה שהתנגדו למוחמד, אבו סופיאן, בראש צבא גדול כדי לצור על ית'רב (אל-מדינה) ולהכניע את מוחמד. יהודי קורייט'ה היו ככל הנראה נייטרליים, אך מוחמד האשים אותם שהם מסייעים לאנשי מכה. המצור, שכונה גם בשם קרב השוחה, נמשך 25 יום. בסופו ביקשו יהודי קורייט'ה להיכנע בתנאים דומים לאלה של יהודי נדיר. מוחמד סירב וביקש כניעה ללא תנאי. כשנכנעו, טבחו אנשי מוחמד 600 גברים מבני קורייט'ה, ושבו את הנשים והילדים. מוחמד הורה לאסלם את השבויים.
קרב ח'ייבר על פי המסורת האסלאמית
כל אחד מהמוסלמים קיווה ורצה שהוא יהיה זה שייתן לו מוחמד את נס הקרב והיו כל הזמן מבליטים את עצמם לפני מוחמד. עלי היה מתלונן מכאב חזק בעינו, אמר מוחמד: הביאו אותו הם הביאו את עלי למוחמד. מוחמד, שם את ידו על עיני עלי ובקש מאַלְלָה שעלי יחלים עיני עלי הבריאו מיד, ואז אמר לו מוחמד "קח את נס הקרב".
יחס גלים עומדים
תיאום עכבות (אימפדנסים) במעגל חשמלי הוא המקרה בו האימפדנס (העכבה) של המקור שווה לצמוד המרוכב של אימפדנס העומס. במקרה כזה, האנרגיה מהמקור מועברת במלואה אל העומס, וזהו לרוב המצב הרצוי. כאשר העכבות של המקור ושל העומס אינן מתואמות, היחס בין המתח החשמלי לבין הזרם על המקור (שהוא העכבה של המקור, על פי חוק אוהם), אינו יכול להיות אותו יחס על העומס. כתוצאה מכך, חלק מהזרם אינו מועבר אל העומס, וחוקי השימור מכתיבים שחלק זה יוחזר מהעומס לכיוון המקור. במצב הזה, על קו התמסורת שבין המקור לבין העומס קיימים גל מתקדם (לכיוון העומס) וגל חוזר (מהעומס לכיוון המקור). הגלים הללו, בכל נקודה על הקו, מסתכמים בהתאם לפאזה שלהם באותה הנקודה. בנקודה על הקו בה לגל המתקדם ולגל החוזר יש פאזות שוות, סכום האמפליטודות שלהם הוא המקסימלי האפשרי. בנקודה בה הגלים נמצאים באנטיפאזה (יש הפרש של 180 מעלות ביניהם), מתקבלת אמפליטודה מינימלית. כתוצאה מכך, נוצר לאורך הקו גל בעל פאזה שקבועה בזמן, אך משתנה בהתאם למיקום על הקו (גל עומד). כך גם הנקודות שבהן מתקבל מקסימום האמפליטודה הן קבועות על הקו, ורק האמפליטודה עצמה עולה ויורדת בזמן.
קבוצת לוצאטו
החטיבה המשפטית: משרד עורכי הדין
המשרד מייצג מספר רב של לקוחות מתחומים שונים - החל מחברות מקומיות מובילות וכלה בחברות בין-לאומיות - כולל סטארט-אפים, יזמים, אמנים וחברות רב-לאומיות ממגוון תעשיות כמו ביטחון, פארמה, אופנה, קוסמטיקה, רכבי יוקרה, גופים ממשלתיים ואקדמיים ועוד.
יהודית ארנון
ביוגרפיה
בזמן השואה, בהיותה בת 18, גורשה למחנה ההשמדה אושוויץ. הוריה נרצחו בתאי הגזים וארנון נשלחה לעבודות כפייה באושוויץ, ולאחר מכן במחנה פלאשוב. לאחר צירופה אל צעדת מוות היא הובלה אל מחנה פרידנברג בצ'כוסלובקיה, ממנו שוחררה על ידי הצבא האדום. לאחר מכן עברה להתגורר בבודפשט והחלה לפעול בתנועת "השומר הצעיר" וללמוד ריקוד. ביוני 1946 נישאה לידידיה (ידי) אהרנפלד (יליד בודפשט 1922; בהמשך עִברת את שמו לארנון), שאותו הכירה בקן התנועה. על השניים הוטל מטעם התנועה הטיפול במאה ילדים ניצולי השואה באיטליה, ואיתם עלו בני הזוג לישראל ב-1948. עם עלייתם הצטרפו לקיבוץ געתון וגידלו שלוש בנות: רותי (נולדה ב-1949), רונית (1954) ואפרת (1961).
אחמדים בישראל
האחמדים בישראל (בערבית: أحمدية في إسرائيل) הם קהילה קטנה של אחמדים (פלג מוסלמי) בישראל. הקהילה הוקמה לראשונה בסביבות שנות ה-20 של המאה ה-20 בימי המנדט הבריטי. ישראל היא המדינה היחידה ב בה האחמדים יכולים לנהל את אורח חייהם הייחודי בגלוי. בשל כך, השכונה האחמדית שבחיפה, כבאביר, משמשת כמרכז של קהילת האחמדים במזרח התיכון.
היסטוריה
ב-1924 הגיע לחיפה הח'ליף מירזא בשיר א-דין מחמוד אחמד בנו של מייסד העדה האיסלמית האחמדית מירזא ע'ולאם אחמד אל-קאדיאני. בני משפחת עודה התפללו במסגד איסתיקלאל בעיר התחתית של חיפה ושם פגשו את ג'לאל א-דין שמס, המבשר האחמדי מהודו. בני המשפחה החליטו להצטרף לקהילה האחמדית. ב-17 במרץ 1928, הועבר "מרכז המשלחת האחמדית לארצות המזרח-התיכון" מדמשק לכבאביר. ב-1934 נחנך המסגד הראשון בכפר ובאותה שנה נפתח גם בית ספר (בהמשך ב-1978 נוסד גם בית ספר אלאחמדייה). ב-1979 נבנה מסגד חדש במקום הישן (שניהם נקראים ג'אמע סיידנא מחמוד - "אדוננו מחמוד" על שם הח'ליף השני של העדה). למסגד שני מינרטים שגובהם 35 מטרים והוא בנוי כמבנה מתומן המזכיר את צורת כיפת הסלע בירושלים.
מיקי קם
בקולנוע ובטלוויזיה
ב-2019 הצטלמה ל"סאבלט", סרטם של איתי סגל ואיתן פוקס.
הלסי
2019–הווה: Manic
בשנת 2019 הוציאה עם הזמר יאנגבלאד את השירים "I Will Follow You Into The Dark" ו- "11 Minutes", ובנוסף השתתפה בשיר "Boy With Luv", של הלהקה BTS. מהאלבום יצא השיר המצליח "You Should Be Sad".
אומנות
הלסי היא אומנית אלקטרופופ. במהלך חייה הצעירים, האזינה הלסי לאמני היפ-הופ כמו הנוטוריוס בי. איי. ג'י., Slick Rick ,Bone Thugs-n-Harmony וטופאק שאקור, בזמן שאמה הקשיבה ללהקה הקיור, הזמרת אלאניס מוריסט, והלהקה נירוונה. היא ציינה כי אלה היו חלק מהשפעותיה.
רפואת עיניים
רפואת עיניים או אופתלמולוגיה (Ophthalmology) הוא תחום ברפואה העוסק במחלות של העיניים ובפגמים בכושר הראייה. משום שהפעולות המבוצעות בידי אופתלמולוג ממוקדות בעיניים, רופאי עיניים הם רופאים מומחים וגם כירורגים.
רופוס
רופוס האפסוסי, שהציג מודל יותר מודרני של העין, הבחין בשכבה נוספת רביעית מעל העין שנקראת לחמית. רופוס היה הראשון שהבחין שהעין מכילה שני תאים, תא אחד מהקרנית לעדשה (מלא במים), והשני מהעדשה לרשתית. הרופא היווני קלאודיוס גלנוס תיקן כמה טעויות, כולל את העקמומיות של הקרנית והעדשה, האופי של עצב הראייה, וקיומו של תא אחורי.
אתר ההנצחה לחללי צי הסוחר
הונצחו לאחרונה
הספינה עמנואל - ב-30 בינואר 1934, קבוצת צעירים ארץ ישראלים, בהנהגתו של אריה גרבנוב הפליגו בספינה קטנה ורעועה "עמנואל" עם מטען של חמר, מנמל פּוּל בדרום אנגליה לפיראוס ביוון. הספינה, על צוותה: אריה גרבנוב, בנימין לוין, אליהו רוזין, ושני ימאים זרים יווני וצרפתי, אבדה באוקיינוס האטלנטי, בסביבות כף פיניסטר (Cape Finisterre).
כשים
היסטוריה
במחצית המאה ה-12 לפנה"ס כבשו העילמים את הממלכה הכשית. המלך הכשי האחרון "אנליל-נדין-אחי" נלקח לשושן, נכלא ומת שם. חלק משלל המלחמה של העילמים הייתה גם אסטלת חוקי חמורבי שהוצבה בפקודת מלך עילם שֻתְּרְךְּ-נַחֻנְתֶּ בעיר הבירה שושן.
כביש 6400
הכביש חוצץ בין המועצה המקומית ריינה, לבין שכונות נוף הגליל שעל רכס הר יונה.
מסגד ג'אמע עסר חסן אל-בולקיה
במסגד ארבעה מינרטים ו-29 כיפות מוזהבות.
קרל שפיטלר
חייו
שפיטלר נולד בליאשטל שליד בזל, הוא למד תאולוגיה בציריך ובהיידלברג, לימד במשך שבע שנים ברוסיה ובפינלנד וחזר לארצו בשנת 1885. לאחר תקופת מה בהוראה עבר לעיתונאות ומשנת 1892, כאשר התיישב בלוצרן, הקדיש את עצמו לספרות. בתקופת מלחמת העולם הראשונה נאבק שפיטלר למען הנייטרליות של שווייץ וגם כתב חוברת בנושא זה.
מעקב המונים
ב-2013 נחשפו תוכניות מעקב המונים ממשלתיות בעיקרן, על ידי המדליף ואיש הסוכנות לביטחון לאומי בעברו, אדוארד סנודן. לאחר חשיפותיו בדבר תוכנית הציתותים של ארצות הברית, עלה ברחבי העולם הדיון אודות חירויות אזרחיות והזכות לפרטיות בעידן המידע.
אכיפה ממשלתית
ב-12 במרץ 2013 ארגון עיתונאים ללא גבולות הוציא "דו"ח מיוחד אודות המעקב והפיקוח ברשת". הדו"ח כלל רשימה של "אויבי הרשת", מדינות בהם הממשלה מעורבת באופן פעיל, בסינון אתרי חדשות, דבר הפוגע לטענתם בחופש המידע, ובזכויות האדם. חמש המדינות אשר בראש אויבי הרשת הן: בחריין, סין, איראן, סוריה, ווייטנאם.
עודד ולנסקי
משפחתו
בנו אברהם יצחק ולנסקי, וכלתו אביטל יוכבד ולנסקי, נרצחו בפיגוע הירי בליל כ"ז באב ה'תשס"ב, 5 באוגוסט 2002. שני בנים נוספים הם תא"ל יאיר ולנסקי, סגן מבקר מערכת הביטחון, והרב הרצל וולנסקי, המשמש כר"מ בישיבת הר המור ומלמד בישיבה הגבוהה בני נצרים.
Virtual XI
Virtual XI ("אחת עשרה וירטואלי") הוא אלבום האולפן ה-11 של להקת ההבי מטאל הבריטית איירון מיידן. הוא יצא לאור ב-23 במרץ 1998, והוא האלבום השני והאחרון בו השתתף הסולן בלייז ביילי. האלבום חורג מעט מהסגנון הנהוג של איירון מיידן עקב השימוש המרובה בקלידים. הקלידים באלבום זה בוצעו על ידי בסיסט ומייסד הלהקה סטיב האריס ולא על ידי מייקל קני שנגן על הקלידים באלבומים הקודמים.
מבחן התאוג'יהי
הנושאים בבחינה כוללים ערבית, אנגלית, מתמטיקה, פיזיקה, ביולוגיה, כימיה, מדעי המחשב, גאולוגיה, אזרחות ולימודי אסלאם או נצרות, לפי בחירה. ציוני המבחן מהווים תנאי סף ללימודים אקדמאים. לדוגמה, כדי להתקבל ללימודי רפואה בירדן יש ללמוד במגמה מדעית בתיכון ולקבל ציון 85 ומעלה במבחן התאוג'יהי.
דרגה (אלגברה ליניארית)
משפטים הקשורים לדרגה
כאשר שוויון מתקבל רק אם הגרעין של A מוכל כולו בתמונה של B.
ראמי עייאש
ביוגרפיה
את הקריירה המוזיקלית המקצועית החל עייאש בשנת 1996, בגיל 16. עייאש השתתף בתחרות השירה הערבית הפופולרית "סטודיו אל פאן", שנערכה בביירות ושודרה בערוץ הטלוויזיה הלבנוני LBC. התוכנית נצפתה על ידי מיליוני צופים מכל העולם הערבי. עייאש גבר על מאות מתמודדים וקטף את המקום הראשון. כפרס קיבל מדליית זהב. השיר שביצע בתחרות ("רק בשבילה") הפך ללהיט במדינות רבות וצעד כשמונה שבועות בראש מצעדי הפזמונים במדינות רבות וזכה בתואר שיר השנה לשנת 1997 בלבנון.
אסון טביעת הנערות בחוף שרתון
האירוע
בעיתון "מעריב" נדחק האירוע לעמודים האחרונים בשל פטירת נשיא המדינה השני יצחק בן-צבי, שאירעה באותו יום סמוך לסגירת גיליונות היומונים לאחר חצות. מרכז אגודת ישראל מינה ועדת חקירה לבדיקת נסיבות האסון, וראש עיריית תל אביב-יפו מרדכי נמיר הורה למבקר העירייה לבדוק את הטענות שלפיהן לא היו שלטי אזהרה בקטע החוף שבו טבעו הנערות.
המדריכות שנכנסו עם הבנות לים נעצרו בידי המשטרה מיד לאחר האירוע, ושוחררו בערבותו של מנהל הסמינר, רבה של באר יעקב, משה מנחם יעקבזון, בראשית חודש מאי.
ביום 25 באפריל 1963 הובאה לקבורה בבית העלמין בגן יבנה, מזל ניסים, ההרוגה התשיעית באסון, שגופתה נפלטה לחוף. היא נקברה בסמוך לשלושת חברותיה מגן יבנה שנספו אף הן באסון זה.
בעקבות האסון הורה ראש עיריית רמת גן אברהם קריניצי על הקמת בריכת שחייה לימודית, כדי להקנות ידע בשחייה לתלמידי מערכת החינוך העירונית.
Winamp
Winamp 1 ו־2
את הגרסה הראשונה של וינאמפ החלו להפיץ במאי 1997, ואף על פי שתמכה בפורמטים mp1, mp2 ו-mp3 היא לא זכתה להצלחה. למרות יתרונותיה היא צברה פופולריות רק בגרסה 2, והפכה לאחת התוכנות המורדות ביותר למחשב האישי.
אלכסנדר קוקול
קריירה
באליפות אירופה 2017 שנערכה בוורשה, זכה קוקול במדליית הזהב בקטגוריית המשקל עד 90 ק"ג. בקרב הראשון הוא ניצח את סיריל גרוסקלאוס השווייצרי, בשמינית הגמר הוא ניצח את רוקס ננארטויציוס הליטאי וברבע הגמר גבר על קרן כריסטופר קאליולייד האסטוני. בחצי הגמר הוא ניצח את ממדאלי מחדייב האזרי ובגמר גבר על אקסל קלרז'ה הצרפתי. באליפות העולם של אותה שנה הוא הפסיד בקרב על מדליית ערד לאושנגי מרגיאני.
וולטר קליי לאודרמילק
ביוגרפיה
ארכיונו האישי שמור במחלקת הארכיונים של הספרייה הלאומית בירושלים.
רחלים
רְחֵלִים היא התנחלות במתכונת של יישוב קהילתי דתי באזור השומרון, על כביש 60 מזרחית לאריאל, המשתייך למועצה אזורית שומרון. בסמוך ליישוב מצפון מזרח שוכן הכפר יתמא.
הקמה
באותו לילה שבו הוקם המאחז הוקם גם היישוב שבות רחל, כאשר ראשי יש"ע בהנהגת זאב חבר ויעקב כ"ץ (כצל'ה), ראו ברחלים פעולת הסחה כדי להסתיר את התבססות היישוב שבות רחל. המתנחלים הראשונים שהגיעו כבר באותו לילה למקום הפיגוע על מנת להישאר בו, לא ידעו על כוונה זו והתעקשו על הישארות במקום. בלילה הראשון אישר צה"ל רק לנשים חברותיה של רחלה דרוק להישאר במקום, וכן לשלושה גברים שישמרו במקום. למחרת נענה צה"ל לבקשה של גאולה כהן לאפשר לנשים להישאר במקום עד תום ימי השבעה. השהות במקום התארכה, ולאחר חודש, בעקבות רצח תושב עפרה ברמאללה, הובאו למקום שלושה קראוונים, והמתנחלים קיימו טקס הנחת אבן פינה ליישוב. שר הביטחון, משה ארנס, ביקש מצה"ל שלא לפנות את הקראוונים והדבר יצר עימות בינו ובין הרמטכ"ל, אהוד ברק, בעוד המתנחלים מתבצרים במקום כדי למנוע פינוי. למחרת הושגו הסכמות שהתירו לנשים לשהות במקום במשך חודש נוסף. בינואר 1992 אישר ארנס למתנחלים להישאר חודש נוסף ברחלים.
פעילות הנשים ברחלים הייתה לסמל ובחודשים שלאחר מכן התקיימו פעולות התנחלות של נשים תחת הכותרת "נשות רחלים".
מצפה גלי כבידה
גלאי LISA
שדרוגים מתוכננים לגלאים האינטרפרומטריים כמו LIGO, VIRGO, GEO 600, TAMA 300 משוערים להעלות את רגישות הגלאים ולשפר את דיוקם פי עשרה.
Rayman Origins
הדמויות
אכלן הימים - מפלצת ימית הדומה לטרמיט בעלת שריון חשמלי התוקף בעזרת קפיצות והדרך היחידה לפגוע בוא היא לירות בזנבו.
סגנון אומנותי
לפיתוח של Rayman Origins היה שותף מישל אנסל, מי שהיה אחראי על עיצוב המשחק הראשון והשני בסדרה. כפי שהוצגו לעיל, אכן ישנם מאפיינים רבים המשותפים ל-Rayman Origins ולשני כותרי הסדרה הגדולים הראשונים. עם זאת, הסגנון האומנותי של Rayman Origins נבדל מאוד מזה של המשחק הראשון, למרות הדו-מימד והדמויות המשותפות. הדמויות במשחק הראשון עוצבו בקווים מעוגלים מאוד, עם פנים וכפות גפיים גדולות ועגולות וגוף קטן, מה ששיווה לעולמו של ריימן הראשון מראה רך ושליו, ותכונת "חמידות", גם לאויבים. כמו כן, המאפיין הסגנוני הנודע ביותר של המשחק הראשון הוא חוסר הגפיים של היצורים בעולמו של ריימן: כפות ידיהם ורגליהם מרחפות באוויר במנותק מגופם. הסגנון הניכר משל בכל יצירי המשחק הראשון מבלי יוצא מן הכלל. ב-Rayman Origins לעומת זאת, העקרונות הסגנוניים הללו בולטים בהיעדרם. ריימן והאלקטונים הם היצורים חסרי הגפיים היחידים במשחק, לעומת כל שאר הדמויות (לרבות בטילה הפיה, הקוסם, מוסקיטו, וכמה אויבים - שנולדו במשחק הראשון) שאבריהן אינם מרחפים לצידן אלא מחוברים לגופן. כמו כן, בולטים מאוד הקווים החדים והבלתי מעודנים בעיצוב הדמויות והסביבות השונות. בניגוד לאווירה הנאיבית והפסטורלית שמשלה בשני הכותרים הגדולים הראשונים בסדרה, בכותר הזה האווירה אינה נאיבית בכלל, אלא מעין "אווירת שטות", המשדרת פיקנטיות רבה. הסביבות ב-Rayman Origins מגוונות בנושאיהן ומאופיינות ברמת פירוט גבוהה ממה שנראה בסדרה עד כה.
זהו המשחק הראשון שבו נעשה שימוש ב-UbiArt Framework, מנוע מבית Ubisoft המאפשר לאמנים ליצור תוכן בקלות ולשלבו בסביבת הפיתוח האינטראקטיבית בקלות, ומטרתו היא לאפשר לאמנים להתמקד ביצירתם מבלי להיות מוטים ומוסחים משיקולים טכניים הנוגעים לפיתוח.
אסטרולוגיה
אסטרולוגיה (מלשון אסטרו- כוכב ולוגוס - תורה, ובעברית: אִצְטַגְנִינוּת) היא האמונה הפסאודו-מדעית שקיים קשר בין מצבם של גרמי השמיים ובין מעשיהם ותכונותיהם של בני אדם. בפרט, מנסה האסטרולוגיה לחזות את העתיד לפי מיקומם של גרמי השמים. הגופים השמימיים העיקריים שמשמשים את האסטרולוגים בחיזוי הם השמש, הירח, כוכבי הלכת במערכת השמש, נקודת האופק ונקודת רום השמיים. האסטרולוגיה והאסטרונומיה היו משולבות עד ימי הביניים, אך מראשית העת החדשה נדחתה האסטרולוגיה והיא נחשבת היום תורה פסאודו-מדעית.
היסטוריה
ראשיתה של האסטרולוגיה באה כנראה ממסופוטמיה החל מהאלף השלישי לפנה"ס. ניתן להתחקות אחרי שורשי האסטרולוגיה עד לתקופת בבל ואשור הקדומות (כ-1,500 לפני הספירה), שם היא הייתה אחת משתי שיטות ניבוי עתיד עיקריות, כאשר השנייה הייתה קריאה בכבד של חיות קורבן. השימוש באסטרולוגיה בשלב זה היה לניבוי אירועים בעלי חשיבות ציבורית והמשפיעים על הרווחה הכללית ופחות על ניבוי אירועים אישיים.
ביקורת מדעית
בחוגים מדעיים זוכה האסטרולוגיה לביקורת נוקבת. הדעה הרווחת בחוגים המדעיים כי האסטרולוגיה אינה יותר מאמונה טפלה. מנקודת ההשקפה של המדע הרעיון שכוכבים עשויים להשפיע על גורלו של אדם הוא עורבא פרח מסיבות רבות.
מבחינה מחקרית, לא נמצא שפרופיל אישיותי המבוסס על ניתוח אסטרולוגי קשור לאישיות האדם.
בינתיים גם ידוע שמיקום המזלות שאליהם מתייחסת האסטרולוגיה והתאריכים שבהם השמש עוברת בכל מזל אינם לפי סידורם האמיתי בשמיים, אלא למשל לפי דמיון אנושי שקושר למיתולוגיה היוונית.
האלבומים הישראליים הנמכרים ביותר בכל הזמנים
הקריטריון להופיע ברשימה שלהלן הוא מקור מהימן למידע (כגון נתוני אקו"ם, מקור חדשות מוסמך, או מעמד האלבום כפלטינה כפולה ומעלה) שאימת כי האלבום מכר למעלה מפלטינה כפולה (60 אלף עותקים לפחות). בשל כך, אלבומים ותיקים שנחשבים למצליחים במיוחד אינם מופיעים ברשימה בהיעדר הוכחה מהימנה להצלחתם. למשל, יש מי שמייחס לאלבום הביכורים "אלינור" (1980) של זהר ארגוב כחצי מיליון מכירות, אך נעדרת אסמכתא לכך. גם אלבומים מסוימים של יהורם גאון, "טיפת מזל" (1989) של זהבה בן, וגם אלבומיו של עופר לוי "הקלפן" (1988) ו"כוכב שנות התשעים" (1991) נחשבים לאלבומים שמכרו במאות אלפי עותקים אך נעדרים נתונים מהימנים מדויקים באשר אליהם. האלבום הוותיק ביותר שמכירותיו ידועות ונכנס לרשימת הנמכרים ביותר הוא "סיפורי פוגי" (1973) של להקת כוורת, אחריו "כמו צמח בר" (1975) של חוה אלברשטיין, ושלישי – בהפרש של עשור שלם מ"סיפורי פוגי" – "האשה שאתי" (1983) של דויד ברוזה.
ריחן (מושב)
היסטוריה
היישוב היה ראשון היישובים בגוש יישובי שקד, והוקם על מנת ליצור התיישבות ישראלית בין צפון-מערב השומרון לבין כביש ואדי עארה, אזור בו מושב מי עמי היה יישוב יהודי בודד. בתחילה היישוב היה קטן מאוד ותואר כ"כמה מתיישבים, כמה אשקוביות וכמה אזבסטונים". היישוב שוכן על רכס המשתפל למערב, בגובה 387 מטר מעל הים. מצפון למורדות היישוב מצוי נחל נרבתה ומדרום ואדי לחף אל-חספה.
וועד המנהל של הישוב מורכב מ-5 בעלי תפקידים, המנהלים את האגודה הקהילתית, מנכ"ל האגודה והוועד המקומי היא רו"ח יערית בעדני.
נפאל
היסטוריה
בעקבות לחץ בינלאומי, ומהומות והפגנות במדינה, ביטל המלך את משטר החירום. בהסכמת המפלגה השלטת הוקמה ועדה לבדיקת האירועים והמהומות שפרצו לאחר תפיסת השלטון על ידי המלך.
אזרחים רבים רואים בגיינדרה אחראי לטבח המלכותי ביוני 2001. בנו פאראש, יורש העצר גם הוא דמות שנויה במחלוקת, ואף נחשד מספר פעמים ברצח, אבל מעולם לא נחקר. נפאלים רבים לא היו רוצים לראות את גיינדרה או בנו על כס המלוכה, ולכן צברה תנועת המחאה הרפובליקנית המובלת על ידי סטודנטים פופולריות רבה.
דמוגרפיה
מבחינת החלוקה הדתית, רוב האוכלוסייה היא הינדית - למעלה מ-80%. כ-10% הם בודהיסטים, 4.2% מוסלמים וכ-0.5% בלבד הם נוצרים. השאר משתייכים לאחת מני דתות מקומיות רבות. בנפאל מקובל לשלב אלמנטים בודהיסטים באמונה ההינדית, כך שרבים מקיימים שילוב מנהגים של שתי הדתות.
תיעניכ
העת החדשה
בסוף המאה ה-16 התקיימו בתיעניכ כ-13 משקי בית, כולם מוסלמים. התושבים שילמו מיסים לשלטונות העות'מאנים על מוצרים חקלאיים שכללו חיטה, שעורה, יבולי קיץ, עזים וכוורות, בנוסף על הכנסות מזדמנות בסך הכל התושבים שילמו כ-7,000 אקצ'ות.
מפקד האוכלוסין הירדני בשנת 1961 איתר 246 תושבים.
טבח מיאמי שואובאנד
טבח מיאמי שואובאנד (באנגלית: Miami Showband killings או Miami Showband massacre) אירע ב-31 ביולי 1975, בעיצומם של ימי הצרות בצפון אירלנד. הטבח בוצע על ידי התארגנות חשאית של לויאליסטים (צפון אירים הנאמנים לכתר הבריטי), ובו נמנו בין חמשת ההרוגים שלושה מחברי הלהקה האירית מיאמי שואובאנד, אשר הייתה אחת מלהקות הקברט הפופולריות באירלנד. שני חברים נוספים בלהקה נפצעו. שני ההרוגים הנוספים, היו חברי ארגון כוח המתנדבים של אלסטר (UVF), אשר הטמינו פצצה שהתפוצצה קודם זמנה במכונית שהסיעה את רוב חברי הלהקה. נסיבות האירוע, ואף מטרת ההתנקשות, לא הובהרו מעולם עד סופן.
משפטי האי-שלמות של גדל
במשפט הראשון, גדל הראה שכל מערכת אקסיומות אפקטיבית ועשירה מספיק (כזו המכילה חלק מספיק גדול מאקסיומות האריתמטיקה) שהיא עקבית, היא בהכרח לא שלמה, משמע שקיימות טענות שלא ניתנות להכרעה, כלומר שלא ניתן להוכיחן או להפריכן. בכך גדל שם קץ לניסיונות רבים לבנות מערכת אקסיומטית כוללת שממנה תנבע כל המתמטיקה.
משפט האי-שלמות השני של גדל
במשפט האי-שלמות השני הוכיח גדל כי תורה עקבית שהיא מספיק חזקה לקיים את אקסיומות פיאנו (שהאריתמטיקה הרגילה מכילה אותה) ובפרט כזאת שמקיימת את האקסיומות של תורת הקבוצות (ZF) לא יכולה להוכיח את העקביות של עצמה. משמעות הדבר היא שאין אפשרות להוכיח בתוך המערכת כי האקסיומות הן עקביות. מזה נובע שלעולם לא נוכל להיות בטוחים לחלוטין שהמערכת עקבית ולא כוללת סתירות נסתרות – כי או שהיא אינה עקבית, או שהיא עקבית אך לא נוכל להוכיח זאת. אולם, האפשרות שאי אפשר להפריך את העקביות של עצמה תלויה במערכת האקסיומות שלה (יכול להיות שטענה זאת בלתי תלויה במערכת האקסיומות שלך ויכול להיות שהיא לא נכונה).
ההשפעה של המשפט
משפט גדל היווה גם, על פי תפיסות מסוימות, הפרכה לתפיסה הפורמליסטית של המתמטיקה כאוסף כללים חסרי משמעות מחוץ למערכת או שמשמעותם מחוץ למערכת אינה עניין מתמטי. חוסר היכולת לקבוע פורמלית את נכונותם של משפטים אלו ואחרים שימש כראייה לכך שהאדם לא מסוגל לתפוס כל אמת, שהרי כל הוכחה הידועה לאדם מבוססת על מערכת אקסיומות סופית.
עין קובי
היסטוריה
על פי הממצאים הארכאולוגיים, ותעודות היסטוריוגרפיות היישוב במקום החל בתקופה הרומית בארץ ישראל, בתקופתו של הקיסר אדריאנוס, סמוך לדרך הרומית שנסללה בין בית ג'יברין לירושלים. בסמוך גם נמצא אבן מיל מתקופה זו.
הכפר אל-קבו
חוקר ארץ ישראל ויקטור גרן ביקר במעיין ב-1863, וכתב:.
חנניה בן אחי רבי יהושע
ניסיונו לעבר שנים בבבל
כשהתלמידים שבארץ ישראל גדלו מספיק וחומרת הגזרות פחתה התכנסו בבקעת בית רימון התלמידים שהפכו לחכמי הדור (רבי מאיר, רבי יהודה, רבי יוסי, רבי שמעון, רבי נחמיה ורבי יוחנן הסנדלר) ועיברו את השנה.
ג'מילה ג'מיל
קריירה
למרות שלא היה לה שום ניסיון במשחק, הסוכן שלה הציע לה להיבחן עבור הסדרה "המקום הטוב" ברשת NBC, ולאחר שני אודישנים קיבלה את התפקיד. היא שיחקה בסדרה במשך ארבע עונות בתפקיד ראשי (2020-2016) בתור טהאני, פילנתרופית בריטית שמגיעה אל "המקום הטוב", מעין גן עדן, לאחר שמתה.
Prismacolor
Prismacolor היא חברה לייצור חומרי גלם לאמנות, המתמחה בייצור ושיווק עפרונות צבעוניים.
נחיתה
מהלך הנחיתה
בשלב זה, במטוסי קרב מבצעים שלב עצירה ראשון שנקרא עצירה אווירודינמית. כאשר כני הנסע הראשיים נוגעים בקרקע לא מורידים מיד את האף, בשביל להשתמש בגרר הנוסף שיוצר גוף המטוס המוטה מעלה כמעצור אוויר. עצירה זו מושפעת מאוד מזווית האף של המטוס. ככל שאף המטוס גבוה יותר, העצירה תהיה יעילה יותר. יחד עם זאת, אף גבוה משמעו זנב נמוך, והרמת אף מעל למותר יכולה לגרום לפגיעת הזנב בקרקע ולנזק למטוס. עצירה זו מפחיתה את הצורך להשתמש בבלמים בהיקף נרחב, מה שמפחית את שחיקתם. עצירה אווירודינמית רלוונטית במטוסי קרב בהם יכולת התמרון וההיגוי מאפשרים זאת, ובמקביל לכך מהירויות המטוס הגבוהות מצריכות הפחתה ראשונית של המהירות על מנת למנוע את עמיסת הבלמים בשגרה. יחד עם זאת, בחירום, הטייס יכול לוותר על העצירה האווירודינמית, או על חלקה, ולבלום בכל נקודת זמן. במקרים אלה, יידרשו ככל הנראה פעולות אחזקה חריגות לאחר מכן לבחינת הבלמים, ובמקרים קיצוניים תידרש החלפת הבלמים.
הטסת מטוס בנחיתה
בשלב זה מתחיל הטייס "להוריד" מדפים במטרה להגדיל את העילוי שחסר בעקבות הקטנת מהירות המטוס, מדפים אלו גם מוסיפים גרר למטוס, מה שמקטין את תאוצתו ומאפשר זווית גישה תלולה יותר למסלול.
נתונים קריטיים
כהכנה לנחיתה הטייס צריך להתחשב ב:
חדר הזהב
מקור שמו של החדר בכלי האוכל המוצגים בו העשויים ורמיי (כסף מצופה זהב). כמו כן מוצגים בחדר דיוקנאות של הגברות הראשונות.
צוואר הרחם
Internal oss
הפתח של צוואר הרחם לתוך חלל הרחם מכונה ה-Internal oss.
חיים טהרלב
ביוגרפיה
בשנת 1946 עיבד בעבור הבימה את המחזה "אהבת ציון" לפי אברהם מאפו, בבימויו של צבי פרידלנד. בשנת 1963 הוא עיבד את "המלך מתיא הראשון", ספרו של יאנוש קורצ'אק, למחזה "המלך מתיא בגטו: מחזה לגיל הנעורים". ההצגה זכתה להצלחה ותוכננה להופיע ברחבי הארץ, אולם טהרלב נפטר ממחלה בסמוך להצגתה הראשונה, בעודו בן 48 בלבד.
אוצרין
היסטוריה
במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, מנתה אוכלוסיית אוצרין כ-87 תושבים. מספר זה גדל במפקד 1931 ל-122 תושבים שהתגוררו ב-34 בתים. בסקר הכפרים משנת 1945 מנתה אוכלוסיית אוצרין 200 תושבים, על שטח של כ-2,185 דונם. מתוכם 347 דונם היו מטעים ואדמות להשקיה, 1,098 שימשו לגידול דגנים, ואילו 11 דונם היו אדמות בנויות.
ספיידרמן 3
עלילה
השניים משתמשים במרי ג'יין בתור פיתיון כדי להכריח את פיטר להתייצב מולם. פיטר מבקש מהארי לעזור לו, אולם הוא נדחה ועוזב כדי להילחם לבד, אחרי שפיטר עזב את ביתו של הארי הוא מגיע אל אתר הבנייה בו מוחזקת מרי ג'יין, שם מנסה פיטר לחלץ את מרי ג'יין הכלואה בתוך מונית שנתלית על קורי עכביש שחורים שטווה אדי. פיטר ואדי נלחמים ואדי מוריד את מסכת הסימביוט שלו כך שפיטר מגלה את זהותו. פיטר מנסה לשכנע את אדי להוריד את החליפה ממנו אך הוא מסרב. פיטר ממשיך להילחם באדי אך אדי מביס אותו. מרקו מתייצב מול פיטר כאיש חול ענקי ואדי מצליח לחנוק את פיטר בעזרת הקורים שלו, מרקו מכה את פיטר בחוזקה עד שהוא מתייאש ומתעלף. במקביל, המשרת של הארי מספר לו את האמת על מות אביו - שהוא נהרג בידיו שלו עצמו - והארי מגיע בדיוק בזמן כדי להציל את פיטר ולעזור לו להילחם באדי ומרקו. פיטר והארי מנהלים דו-קרב ארוך מול אדי ומרקו ומצליחים להביסם. אחרי שפיטר הצליח לתת מהלומה חזקה לאדי, הארי ופיטר מנסים לגבור על מרקו ופיטר מצליח לחלץ את מרי ג'יין. אחר כך, הארי מרחף בכנף המעופפת שלו ויורה רקטות על מרקו, עד שמרוב אש הוא נהפך לזכוכית ונשבר. אדי תוקף בשנית את פיטר, במהלך הקרב אדי לוכד את פיטר ומנסה לדקור אותו עם להב מהכנף של הארי, אך הארי מקריב את עצמו כדי להציל אותו ונפצע אנושות. פארקר מנתק את הטפיל מגופו של אדי על ידי הקשת צינורות מתכת זה בזה וזורק אחת מהפצצות של 'הגובלין הירוק' על הטפיל בדיוק כשאדי ניסה לחזור אליו, מה שגרם למותו של אדי ולהשמדת הסימביוט.
ג'יימס וורת'י
ביוגרפיה
שיא הקריירה המקצוענית של וורת'י הגיע ב-1988, כאשר זכה בתואר ה-MVP של סדרת הגמר ב-NBA מול דטרויט פיסטונס. את המשחק השביעי של האליפות סיים עם מספרים מדהימים: 36 נקודות, 16 ריבאונדים ו-10 אסיסטים.
שימש כפרשן כדורסל בערוץ הכבלים המקומי של טיים וורנר ובערוץ KCBS-TV בלוס אנג'לס. שיחק במשחק תוכניות טלוויזיה. שיחק קלינגון ב"מסע בין כוכבים: הדור הבא" בפרק "גמביט, חלק ב'". כמו כן שיחק את עצמו בפרק של "כולם אוהבים את ריימונד". כמו כן, בתחילת הקריירה המקצוענית שלו, בשנות השמונים, שיחק את עצמו בפרק של "ובסטר".
חיים אישיים
ב-1990, כאשר שהה בבית מלון עם קבוצתו לקראת משחק נגד יוסטון רוקטס ביוסטון, נעצר וורת'י באשמת שידול לזנות, לאחר שצלצל למכון ליווי מקומי וביקש לשלוח אליו שתי נערות ליווי (המשטרה שלחה במקום זאת שתי שוטרות סמויות). הוא נשפט לתקופת מבחן של שנה, קנס של אלף דולר, ו-40 שעות עבודות שירות.
וורת'י ייסד קרן פילנתרופית על שמו, והוא מקדיש משאבים לתמיכה בארגוני נוער בסיכון וארגונים קהילתיים שונים בארצות הברית.
אנדי פאלאסיו
קריירה מוזיקלית
בשנת 2001 שיחק תפקיד חשוב בהחלטת אונסקו להכיר בשפה גאריפונה ובמוזיקה והריקודים של תרבות בני גאריפונה כ"נכסי צאן ברזל של המורשת בעל פה של האנושות, שנועדת לשימור". לראשונה נלקח צעד כזה לגבי מורשת תרבות מן האיים הקריבים.
פרסיקה
תמצית החיבור
ספרים 1–3: היסטוריה אשורית. הספרים תיארו את שלטונו של המלך האגדי נינוס, שייסד את האימפריה האשורית ואת העיר נינוה, וכבש חלקים נרחבים של מערב אסיה; שלטונה של המלכה האגדית סמירמיס ופלישתה להודו; שלטונם של ניניאס ושל סארדאנאפאלוס וסוף האימפריה האשורית לאחר המרידות של ארבסס ממדי ובלסיס מבבל.
התקבלות הפרסיקה
בעוד שהאינדיקה הפרדוקסוגרפית של קטסיאס זכתה לקבלה קשה בעת העתיקה וזכתה ללעג על הפנטזיות שלה על ידי מגוון סופרים כולל לוקיאנוס, נטען שההתקבלות של הפרסיקה, המבוססת הרבה יותר, הייתה בדרך כלל חיובית יותר. היא בהחלט השפיעה על שני מחברים מאוחרים יותר של "פרסיקה", שכתבו בעשור האחרון של השלטון האחמני בפרס: דינון איש קולופון והרקלידס  איש קימה.
דאל ריאטה
עד קרב מאג ראת'
ההיסטוריה של שיאה של ממלכת דאל ריאטה מתועדת בצורה טובה יחסית (בניגוד לתולדות ראשית הממלכה ושלהי הממלכה השרויים בערפל בשל היעדר מקורות היסטוריים).
מאג ראת' ועד הכיבוש הפיקטי
בעקבות התבוסה בקרב מאג ראת' נחלשה ממלכת דאל ריאטה, וחלקים מהממלכה נפלו לידי קנל נ'אאוגיין (שבט אאוגיין). ישנה סברה כי חלק מהמלכים המפורטים ב"דברי ימי אלסטר" ובהם פינאנאמייל ודונכוירכה שלטו למעשה רק בדאל ריאטה האירית לאחר שאיבדו את השליטה במערב סקוטלנד.